[image: image1.png]ROMANIA




Parlamentul României

Camera Deputaţilor
PAGE  

	Comisia pentru muncă şi protecţie socială
	
	Comisia pentru industrii şi servicii


	Bucureşti,
	21 mai 2015

	Nr.
	4c-7/554

	Bucureşti,
	21 mai 2015

	Nr.
	4c-3/384/2014


RAPORT  COMUN

asupra proiectului de Lege privind aprobarea Ordonanţei Guvernului nr.8/2014 pentru modificarea unor termene prevăzute în Ordonanţa de urgenţă a Guvernului nr.8/2009 privind acordarea voucherelor de vacanţă
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială şi Comisia pentru industrii şi servicii au fost sesizate, prin adresa nr. PLx 552/2014 din 8 decembrie 2014, cu dezbaterea pe fond, în procedură obişnuită, a proiectului de Lege privind aprobarea Ordonanţei Guvernului nr.8/2014 pentru modificarea unor termene prevăzute în Ordonanţa de urgenţă a Guvernului nr.8/2009 privind acordarea voucherelor de vacanţă. 

La întocmirea prezentului raport comun, Comisiile au avut în vedere: 

· avizul favorabil al Consiliului Legislativ (nr.879/31.07.2014)

· avizul favorabil al Comisiei juridice, de disciplină şi imunităţi (nr.4c-11/1212/26.01.2015)

· avizul favorabil al Comisiei pentru tehnologia informaţiei şi comunicaţiilor (nr.4c-16/151/18.12.2014)

· punctele de vedere solicitate şi prezentate în cadrul dezbaterilor de către Ministerul Finanţelor Publice, Ministerul Muncii, Familiei, Protecţiei Sociale şi Persoanelor Vârstnice, Ministerul Economiei, Comerţului şi Turismului, Autoritatea Naţională pentru Turism, Consiliul Concurenţei, Asociaţia Română a Băncilor, Asociația Națională a Agențiilor de Turism din România, Asociaţia Profesională a Emitenţilor de Tichete din România, reprezentanţi ai confederaţiilor sindicale.
Proiectul de lege are ca obiect de reglementare modificarea şi completarea cadrului legal existent având ca scop îmbunătățirea și modernizarea sistemului de acordare a voucherelor de vacanţă. Principalele reglementări se referă la introducerea unui nou instrument – voucherul de vacanţă pe suport electronic. De asemenea, se reglementează ca atât voucherele de vacanţă pe suport electronic, cât și voucherele de vacanţă pe suport de hârtie, să fie utilizate doar în unități turistice autorizate de Autoritatea Naţională pentru Turism.
Sistemul voucherului de vacanţă, indiferent de suportul pe care este emis, păstrează facilităţile fiscale oferite angajatorilor (deductibilitate şi scutirea de la plata contribuţiilor şi taxelor salariale) şi reprezintă un punct important de motivare a utilizării acestui tip de sistem. În plus, emiterea voucherelor de vacanţă rămâne sub controlul integral al Ministerului Finanţelor Publice, care va asigura o dezvoltare unitară a acestui sistem. Astfel, legislația din domeniul acestui tip de vouchere va permite intrarea pe această piață a oricărui nou actor, atâta timp cât îndeplineşte criteriile pentru a fi autorizat de Ministerul Finanţelor Publice şi respectă principiile și regulile de funcționare ale sistemului de vouchere de vacanţă. 

Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

În conformitate cu prevederile art.61 şi art.63 din Regulamentul Camerei Deputaţilor, Comisiile au dezbătut proiectul de lege pe parcursul mai multor şedinţe comune. Astfel, în urma finalizării dezbaterilor în şedinţa comună din data de 19 mai 2015, cele două comisii au hotărât adoptarea proiectului de lege cu amendamente.
La lucrări şi-au înregistrat prezenţa 23 deputaţi din totalul de 24 membri ai Comisiei pentru muncă şi protecţie socială şi 18 deputaţi din totalul de 18 membri ai Comisiei pentru industrii şi servicii.
Raportul comun a fost adoptat cu majoritate de voturi (23 voturi pentru şi 2 abţineri).

La dezbaterile asupra proiectului au participat, în conformitate cu prevederile art.55 din Regulamentul Camerei Deputaţilor, republicat, cu modificările şi completările ulterioare:

· din partea Guvernului:

· d-l Dan Manolescu – Secretar de Stat, Ministerul Finanţelor Publice

· d-na Daniela Pescaru – Secretar de Stat, Ministerul Finanţelor Publice

· d-l Bogdan Pandelică – Secretar de Stat, Ministerul Economiei, Comerţului şi Turismului

· d-l Gabriel Lungu – Secretar de Stat, Ministerul Muncii, Familiei, Protecţiei Sociale şi Persoanelor Vârstnice 

· d-na Mirela Matichescu – preşedinte interimar, Autoritatea Naţională pentru Turism

· d-l Fănel Mitea – director general, Ministerul Finanţelor Publice

· d-l Octavian Arsene – director, Autoritatea Naţională pentru Turism

· d-na Loredana Matei – coordonator juridic, Autoritatea Naţională pentru Turism
· invitaţi - reprezentanţi ai:
· Asociaţiei Naţionale a Agenţiilor de Turism din România

· Asociaţiei Profesionale a Emitenţilor de Tichete din România

· Federaţiei Patronatelor din Turismul Românesc
· Consiliului Concurenţei

· Confederaţiei Naţionale Sindicale “Cartel Alfa”.

Proiectul de lege a fost adoptat de Senat în şedinţa din 3 decembrie 2014.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările şi completările.
În urma finalizării dezbaterilor cele două Comisii propun Plenului Camerei Deputaţilor adoptarea proiectului de lege cu amendamente, admise şi respinse, redate în anexele care fac parte din prezentul raport.

Consilier parlamentar Viorela Gondoş 
ANEXA NR.1
AMENDAMENTE ADMISE

În cursul dezbaterilor, cele două comisii au aprobat următoarele amendamente:

	Nr. crt.
	Text 

act normativ de bază 

(OUG 8/2009 + Legea nr.94/2014)
	Text OG nr.8/2014
	Text 

adoptat de Senat  
	Text propus de comisii

(autor amendament)
	Motivare

	1. 
	__
	__
	Lege privind aprobarea Ordonanţei Guvernului nr.8/2014 pentru modificarea unor termene prevăzute în Ordonanţa de urgenţă a Guvernului nr.8/2009 privind acordarea voucherelor de vacanţă 


	Nemodificat 
	

	2. 
	__
	__
	Articol unic. - Se aprobă Ordonanţa Guvernului nr.8 din 31 iulie 2014 pentru modificarea unor termene prevăzute în Ordonanţa de urgenţă a Guvernului nr.8/2009 privind acordarea voucherelor de vacanţă, adoptată în temeiul art.l pct.X din Legea nr. 119/2014 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.585 din 5 august 2014, cu următoarele modificări şi completări:


	Devine art.I nemodificat 


	Pentru respectarea normelor de tehnică legislativă.

	3. 
	__
	Titlul ordonanţei 

Ordonanţă pentru modificarea unor termene prevăzute în Ordonanţa de urgenţă a Guvernului nr.8/2009 privind acordarea voucherelor de vacanţă
	__
	1. Titlul ordonanţei se modifică şi va avea următorul cuprins:

“Ordonanţă pentru modificarea şi completarea Ordonanţei de urgenţă a Guvernului nr.8/2009 privind acordarea voucherelor de vacanţă”

Autori: membrii comisiilor


	Pentru respectarea normelor de tehnică legislativă.

	4. 
	
__
	Art.I. - Articolul 31 din Ordonanţa de urgenţă a Guvernului nr.8/2009 privind acordarea voucherelor de vacanţă, publicată în Monitorul Oficial al României, Partea I, nr. 110 din 24 februarie 2009, aprobată cu modificări şi completări prin Legea nr. 94/2014, se modifică şi va avea următorul cuprins:


	Articolul I va avea următorul cuprins:

Art.I. – Ordonanţa de urgenţă a Guvernului nr.8/2009 privind voucherele de vacanţă, publicată în Monitorul Oficial al României, Partea I, nr.110 din 24 februarie 2009, aprobată cu modificări şi completări prin Legea nr.94/2014, se modifică după cum urmează:
	2. Articolul I se modifică şi va avea următorul cuprins:

„Art.I. - Ordonanţa de urgenţă a Guvernului nr.8/2009 privind acordarea voucherelor de vacanţă, publicată în Monitorul Oficial al României, Partea I, nr.110 din 24 februarie 2009, aprobată cu modificări şi completări prin Legea nr.94/2014, se modifică şi se completează după cum urmează:”

Autori: membrii comisiilor


	Pentru respectarea normelor de tehnică legislativă.

	5. 
	Art.1 alin.(2)

(2) Instituţiile publice definite conform Legii nr. 500/2002 privind finanţele publice, cu modificările şi completările ulterioare, şi instituţiile publice locale definite conform Legii nr. 273/2006 privind finanţele publice locale, cu modificările şi completările ulterioare, indiferent de sistemul de finanţare şi subordonare, inclusiv cele care se finanţează integral din venituri proprii, regiile autonome, societăţile reglementate de Legea societăţilor nr. 31/1990, republicată, cu modificările şi completările ulterioare, la care statul este acţionar unic sau acţionar majoritar, societăţile şi companiile naţionale care încadrează personal prin încheierea unui contract individual de muncă, acordă, în condiţiile legii, vouchere de vacanţă.


	
__
	
__
	3. La articolul I se introduce un nou punct, pct.1, cu următorul cuprins:

«1. La articolul 1, alineatul  (2) se modifică şi va avea următorul cuprins:

„(2) Instituţiile publice definite conform Legii nr.500/2002 privind finanţele publice, cu modificările şi completările ulterioare, şi instituţiile publice locale definite conform Legii nr.273/2006 privind finanţele publice locale, cu modificările şi completările ulterioare, indiferent de sistemul de finanţare şi subordonare, inclusiv cele care se finanţează integral din venituri proprii, care încadrează funcţionari publici şi/sau personal prin încheierea unui contract individual de muncă, după caz, acordă, în condiţiile legii, prime de vacanţă numai sub forma  voucherelor de vacanţă.”

Autori: deputaţi Ludovic Orban şi Cristina Pocora

	Pentru respectarea normelor de tehnică legislativă.

Au fost eliminate regiile autonome, societăţile şi companiile naţionale, precum şi societăţile reglementate de Legea societăţilor nr. 31/1990, republicată, cu modificările şi completările ulterioare, la care statul este acţionar unic sau acţionar majoritar, întrucât se regăsesc în cuprinsul art.11.



	6. 
	Art.1, alineate noi
	
__
	
__
	4. La articolul I se introduce un nou punct, pct.2, cu următorul cuprins:

«2. La articolul 1, după alineatul (2) se introduc patru noi alineate, alin.(21), (22), (23) şi (24) cu următorul cuprins:

„(21) În înţelesul prezentei ordonanţe de urgenţă, cu excepţia cazurilor în care se prevede în mod expres altfel, termenul „voucher de vacanţă” va fi interpretat ca făcând referire atât la voucherul de vacanţă pe suport hârtie, cât şi la voucherul de vacanţă pe suport electronic.

(22) Voucherele de vacanţă pe suport electronic sunt bonuri de valoare emise în format electronic, reglementate exclusiv de prevederile prezentei ordonanţe de urgenţă, fiind  destinate exclusiv achiziţionării pachetelor de servicii turistice în conformitate cu prevederile prezentei ordonanţe de urgenţă.
(23) Voucherele de vacanţă pe suport hârtie şi pe suport electronic sunt emise în mod exclusiv pentru a fi folosite în condiţiile prezentei ordonanţe de urgenţă.

(24) Angajatorul stabileşte sub ce formă acordă voucherele de vacanţă de comun acord cu organizaţiile sindicale legal constituite sau cu reprezentanţii salariaţilor, după caz.”»

Autori: deputaţi Ludovic Orban, Cristina Pocora + membrii comisiilor


	Pentru respectarea normelor de tehnică legislativă.

	7. 
	Art.1 alineat (8)

(8) Prestarea serviciilor achiziţionate prin intermediul voucherelor de vacanţă se face în unităţi turistice, autorizate de Autoritatea Naţională pentru Turism.


	
__
	
__
	5. La articolul I se introduce un nou punct, pct.3, cu următorul cuprins:

«3. La articolul 1, alineatul (8) se modifică şi va avea următorul cuprins:

„(8) Prestarea serviciilor achiziţionate de către unităţile afiliate prin intermediul voucherelor de vacanţă se face în structuri de primire turistice, autorizate de Autoritatea Naţională pentru Turism.”

Autori: membrii comisiilor


	Pentru respectarea normelor de tehnică legislativă.

Pentru unitate de terminologie şi claritatea textului.

	8. 
	Art.11. - Societăţile naţionale, companiile naţionale şi societăţile reglementate de Legea nr. 31/1990, republicată, cu modificările şi completările ulterioare, la care statul este acţionar unic sau acţionar majoritar, precum şi regiile autonome, indiferent de forma de coordonare/subordonare, pot acorda angajaţilor proprii prime, cu ocazia plecării în concediul de odihnă, numai sub forma voucherelor de vacanţă, în conformitate cu prevederile art.1.


	__
	1. Articolul 11 se modifică şi va avea următorul cuprins:

„Art.11. - Societăţile naţionale, companiile naţionale şi societăţile reglementate de Legea nr.31/1990, republicată, cu modificările şi completările ulterioare, la care statul este acţionar unic sau acţionar majoritar, regiile autonome, indiferent de forma de coordonare/subordonare, precum şi societăţile la care unităţile administrativ-teritoriale sunt acţionari unici sau deţin o participaţie majoritară pot acorda angajaţilor proprii prime sau vouchere de vacanţă, cu ocazia plecării în concediul de odihnă, în conformitate cu prevederile art.1 şi a contractului colectiv de muncă în vigoare, până la data expirării acestuia, în funcţie de sumele prevăzute în bugetele de venituri şi cheltuieli aprobate. Acordarea primelor sau voucherelor de vacanţă va fi stabilită de comun acord cu sindicatele şi va fi menţionată în mod obligatoriu în contractele colective de muncă aplicabile la nivel de unitate.”
	Se elimină.

Autori: membrii comisiilor


	Se elimină textul Senatului şi se păstrează forma din textul iniţial, în vigoare.

S-a preluat ca art.II, refomulat, pentru respectarea normelor de tehnică legislativă.



	9. 
	Art.2, alineat (1)

Art.2. - (1) Voucherele de vacanţă sunt emise de către Autoritatea Naţională pentru Turism.

	__
	__
	6. La articolul I se introduce un nou punct, pct.4, cu următorul cuprins:

«4. La articolul 2, alineatul (1) se modifică şi va avea următorul cuprins:

„Art.2. - (1) Voucherele de vacanţă, atât pe suport  hârtie cât şi pe suport electronic, se emit numai de către unităţile autorizate de Ministerul Finanţelor Publice, denumite în continuare unităţi emitente.”»
Autori: deputaţi Ludovic Orban, Cristina Pocora şi Dumitru Chiriţă

	Pentru respectarea normelor de tehnică legislativă.

	10. 
	Art.2, alineate noi


	__
	__
	7. La articolul I se introduce un nou punct, pct.5, cu următorul cuprins:

«5. La articolul 2, după alineatul (1) se introduc două noi alineate, alin.(11) şi (12), cu următorul cuprins:

„(11) Unităţile emitente desfăşoară această activitate numai în baza autorizaţiei de funcţionare, acordată de Ministerul Finanţelor Publice. Autorizaţia de funcţionare se acordă potrivit criteriilor stabilite de către Ministerul Finanţelor Publice, prin ordin al ministrului, astfel încât să se asigure dezvoltarea concurenţială a serviciilor prevăzute de prezenta lege.

(12) Pot avea calitatea de unităţi emitente persoanele juridice înfiinţate în baza Legii societăţilor nr.31/1990, republicată, cu modificările şi completările ulterioare, precum şi instituţiile de credit, persoane juridice române şi sucursalele instituţiilor de credit autorizate în state membre ale Uniunii Europene şi notificate către Banca Naţională a României, potrivit legii, cu respectarea prevederilor alin.(1) şi (11).”»

Autori: deputaţi Ludovic Orban, Cristina Pocora şi Dumitru Chiriţă
	Pentru respectarea normelor de tehnică legislativă.

Completare necesară. Trebuie creat temeiul legal pentru ca MFP să poată reglementa autorizarea unităţilor care vor emite vouchere de vacanţă.

	11. 
	Art.2 alin.(2)

(2) Fiecare voucher de vacanţă este valabil dacă are înscrise următoarele menţiuni:

...................................


	
	
	8. La articolul I se introduce un nou punct, pct.6, cu următorul cuprins:

«6. La articolul 2, partea introductivă a alineatului (2) se modifică şi va avea următorul cuprins:

„(2) Fiecare voucher de vacanţă pe suport hârtie este valabil numai dacă are înscris numărul sub care a fost înseriat de către unitatea emitentă şi cuprinde, cel puţin, următoarele menţiuni:”

Autori: membrii comisiilor


	Pentru respectarea normelor de tehnică legislativă.

Prevedere necesară.

	12. 
	Art.2 alin.(2), litere noi
	
	
	9. La articolul I se introduce un nou punct, pct.7, cu următorul cuprins:

«7. La articolul 2 alineatul (2), după litera g) se introduc două noi litere, lit.h) şi i), cu următorul cuprins:

„h) interdicţia de a utiliza voucherul de vacanţă în alte locuri decât în unităţile afiliate, definite potrivit art.4 alin.(1);

i) elementele de identitate vizuală ale brandului de turism al României.”»
Autori: deputaţi Irinel Stativă şi Dumitru Chiriţă

	Pentru respectarea normelor de tehnică legislativă.

Prevederi necesare.

	13. 
	Art.2 alineat nou
	
	
	10. La articolul I se introduce un nou punct, pct.8, cu următorul cuprins:

«8. La articolul 2, după alineatul (2) se introduc cinci noi alineate, alin.(21), (22), (23), (24) şi (25), cu următorul cuprins:

„(21) Fiecare voucher de vacanţă pe suport electronic este valabil numai dacă menţiunile prevăzute la alin.(2) lit. a), c), d), g), h) şi i)  sunt înscrise pe voucherul de vacanţă pe suport electronic sau stocate într-un alt mod în acesta.

(22) Voucherele de vacanţă emise pe suport electronic pot fi alimentate exclusiv cu valoarea nominală a voucherelor de vacanţă acordate de către angajator şi pot fi utilizate doar pentru achiziţionarea pachetelor de servicii turistice.

(23) Voucherele de vacanţă emise pe suport electronic nu permit efectuarea de operaţiuni de retragere de numerar.

(24) Unităţile emitente sunt obligate să deschidă conturi sau subconturi de plăţi distincte, prin care se vor derula sumele reprezentând încasările şi plăţile aferente valorii nominale a voucherelor de vacanţă, astfel încât să permită o evidenţă clară a sumelor utilizate în temeiul contractelor încheiate cu angajatorii şi cu unităţile afiliate.

(25) Unităţile emitente de vouchere de vacanţă pe suport electronic pot organiza platforme pentru emiterea voucherelor de vacanţă sau pot încheia contracte cu organizaţii care administrează scheme/ aranjamente de plată ori alte organizaţii specializate, după caz.”»

Autori: deputaţi Ludovic Orban şi Cristina Pocora + membrii comisiilor


	Pentru respectarea normelor de tehnică legislativă.
Reglementări necesare.


	14. 
	Art. 2 alin.(3) şi (4)

(3) Autoritatea Naţională pentru Turism are obligaţia de a asigura circulaţia voucherelor de vacanţă în condiţii de siguranţă. 

(4) Voucherul de vacanţă are perioadă de valabilitate până la data de 31 decembrie a anului în care a fost emis.


	
	
	11. La articolul I se introduce un nou punct, pct.9, cu următorul cuprins:

«9. La articolul 2,  alineatele (3) şi (4) se modifică şi vor avea următorul cuprins:

„(3) Unităţile emitente sunt obligate să ia măsurile necesare pentru asigurarea circulaţiei voucherelor de vacanţă în condiţii de siguranţă.

(4) Voucherul de vacanţă are perioada de valabilitate de un an de la data emiterii, fără a se înţelege că aceasta este perioada de valabilitate a suportului electronic, în cazul în care voucherul a fost emis pe acest tip de suport.”»

Autori: deputaţi Ludovic Orban, Cristina Pocora şi Dumitru Chiriţă

	Pentru respectarea normelor de tehnică legislativă.

Pentru unitate de reglementare.

Prevedere necesară.

	15. 
	Art.3

(5) Valorile nominale permise pentru voucherele de vacanţă sunt: 10, 20, 30, 40 şi 50 lei.
	
	
	12. La articolul I se introduce un nou punct, pct.10, cu următorul cuprins:

«10. La articolul 3, alineatul (5) se modifică şi va avea următorul cuprins: 

„(5) Valorile nominale permise pentru voucherele de vacanţă pe suport hârtie sunt: 10, 20, 30, 40 şi 50 lei.”» 
Autori: deputaţi Ludovic Orban şi Cristina Pocora


	Pentru respectarea normelor de tehnică legislativă.

Pentru claritatea textului.

	16. 
	Art.3, alineate noi


	
	
	13. La articolul I se introduce un nou punct, pct.11, cu următorul cuprins:

«11. La articolul 3, după alineatul (5) se introduc trei noi alineate, alin.(6), (7) şi (8), cu următorul cuprins:

“(6) Angajatorul care achiziţionează direct de la o unitate emitentă necesarul de vouchere de vacanţă pe suport hârtie achită atât contravaloarea nominală a voucherelor de vacanţă, cât şi costul imprimatului reprezentând voucherul de vacanţă.
(7) Angajatorul care contractează cu o unitate emitentă serviciul de emitere a voucherului de vacanţă pe suport electronic achită contravaloarea nominală a voucherelor de vacanţă distribuite angajaţilor, precum şi costul emiterii suportului electronic.

(8) Valoarea nominală a voucherelor de vacanţă acordată angajaţilor, fie pe suport hârtie, fie pe suport electronic, nu poate să fie diminuată în niciun mod.”»
Autori: deputaţi PNL Ludovic Orban şi Cristina Pocora

	Pentru respectarea normelor de tehnică legislativă.

Prevederi necesare pentru corecta funcţionare a sistemului de acordare a voucherelor de vacanţă.
Pentru protejarea beneficiarilor

	17. 
	Art.31. – Voucherele de vacanţă se emit numai în sistem on-line.

	"Art.31. - Voucherele de vacanţă se emit numai în sistem on-line, începând cu data de 1 ianuarie 2015."


	2. Articolul 31 se modifică şi va avea următorul cuprins:

“Art.31. - Voucherele de vacanţă se emit numai în sistem on-line, începând cu data de 1 ianuarie 2015."
	14. La articolul I se introduce un nou punct, pct.12, cu următorul cuprins:

«„12. Articolul 31 se modifică şi va avea următorul cuprins:
„Art.31. - Plafonul maxim cumulat al comisionului perceput de la angajator şi unitatea afiliată, de către  unităţile emitente, este de 1% din valoarea voucherului de vacanţă.”

Autori: membrii comisiilor


	Pentru respectarea normelor de tehnică legislativă.

Pentru reglementarea comisionului perceput de către unităţile emitente.

	18. 
	Art.4, alineat nou
	__
	__
	15. La articolul I se introduce un nou punct, pct.13, cu următorul cuprins:

„13. La articolul 4, după alineatul (1) se introduce un nou alineat, alin.(11), cu următorul cuprins:
„(11) Autoritatea Naţională pentru Turism va transmite unităţilor emitente lista cu unităţile afiliate.”»
Autori: membrii comisiilor


	Pentru respectarea normelor de tehnică legislativă.

Prevedere necesară, pentru ca unităţile emitente să aibă evidenţa unităţilor afiliate care îndeplinesc condiţiile de acordare a serviciilor turistice contractate.

	19. 
	Art.5 alin.(2) şi (3)

(2) Orice plată se face numai prin intermediul societăţilor bancare, potrivit legii. 

(3) Autoritatea Naţională pentru Turism va plăti unităţilor afiliate cu care a încheiat contracte pentru decontarea voucherelor de vacanţă contravaloarea acestora după prestarea serviciilor de turism.


	
	
	16. La articolul I se introduce un nou punct, pct.14, cu următorul cuprins:

„14. La articolul 5,  alineatele (2 şi (3) se modifică şi vor avea următorul cuprins:
 „(2) Orice plată se face numai prin intermediul societăţilor bancare sau prin unităţile teritoriale ale trezoreriei statului, după caz, potrivit legii.

(3) Unităţile emitente vor plăti unităţilor afiliate cu care au încheiat contracte pentru decontarea voucherelor de vacanţă contravaloarea acestora după prestarea serviciilor de turism.”»

Autori: membrii comisiilor + deputat Dumitru Chiriţă
	Pentru respectarea normelor de tehnică legislativă.

Pentru reglementarea instituţiilor prin care se fac plăţile între entităţile implicate în acordarea voucherelor de vacanţă.

Prevedere necesară.

	20. 
	Art.6 alineat (2)

(2) Contravaloarea serviciilor turistice prestate de către unităţile afiliate peste valoarea voucherelor de vacanţă se suportă de către salariat.

	
	
	17. La articolul I se introduce un nou punct, pct.15, cu următorul cuprins:

„15. La articolul 6, alineatul (2) se modifică şi va avea următorul cuprins:

“(2) Contravaloarea serviciilor turistice prestate de către unităţile afiliate peste valoarea voucherelor de vacanţă se suportă de către angajat, titular al voucherelor de vacanţă.”»

Autor: deputat Irinel Stativă

	Pentru unitate de terminologie şi pentru claritatea textului.

	21. 
	Art.7. - (1) Constituie contravenţie şi se sancţionează cu amendă de la 1.000 lei la 5.000 lei acceptarea de către unitatea afiliată spre comercializare a voucherelor de vacanţă de către alte persoane decât titularul voucherului de vacanţă.

(2) Constituie contravenţie şi se sancţionează cu amendă de la 1.000 lei la 10.000 lei şi retragerea certificatului de clasificare, respectiv a licenţei de turism acceptarea de către unităţile afiliate de vouchere de vacanţă pentru achiziţionarea de servicii care nu îndeplinesc condiţiile pachetului minim de servicii prevăzut la art.1 alin. (7).

 (3) Constituie contravenţie şi se sancţionează cu amendă de la 5.000 lei la 10.000 lei fapta unităţii afiliate de a da rest în bani la voucherul de vacanţă.
(4) Constituie contravenţie şi se sancţionează cu amendă de la 5.000 lei la 10.000 lei şi retragerea licenţei de turism agenţiei de turism, în calitate de unitate afiliată, fapta prin care pachetul de servicii turistice oferit pentru voucherul de vacanţă diferă de pachetul similar de servicii oferit de structura de primire turistică pentru alte categorii de beneficiari. 

__

(5) Constatarea contravenţiilor şi aplicarea sancţiunilor se fac de către personalul cu atribuţii de control din cadrul Autorităţii Naţionale pentru Turism. 

(6) Contravenţiilor prevăzute la alin. (1)-(4) le sunt aplicabile dispoziţiile Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare.


	
	
	18. La articolul I, se introduce un nou punct, pct.16, cu următorul cuprins:

«16. Articolul 7 se modifică şi va avea următorul cuprins:

„Art.7. - (1) Constituie contravenţie şi se sancţionează cu amendă de la 1.000 lei la 5.000 lei acceptarea de către unitatea afiliată de vouchere de vacanţă de la alte persoane decât titularul voucherului de vacanţă.

(2) Constituie contravenţie şi se sancţionează cu amendă de la 1.000 lei la 10.000 lei şi retragerea certificatului de clasificare, respectiv a licenţei de turism acceptarea de către unităţile afiliate de vouchere de vacanţă pentru achiziţionarea de servicii care nu îndeplinesc condiţiile pachetului minim de servicii prevăzut la art.1 alin. (7).
(3) Constituie contravenţie şi se sancţionează cu amendă de la 5.000 lei la 10.000 lei următoarele:

a) fapta unităţii afiliate de a da rest în bani la voucherul de vacanţă;
b) comercializarea voucherelor de vacanţă de către angajaţi, angajatori, unităţile afiliate şi structurile de primire turistice;

c) diminuarea valorii nominale a voucherelor de vacanţă utilizate de angajaţi;

d) emiterea de vouchere de vacanţă cu alte valori nominale decât cele prevăzute la art.3 alin.(5);

e) emiterea de vouchere de vacanţă de către alte entităţi decât cele prevăzute la art.2 alin.(1).

(4) Constituie contravenţie şi se sancţionează cu amendă de la 5.000 lei la 10.000 lei şi retragerea licenţei de turism agenţiei de turism, în calitate de unitate afiliată, fapta agenţiei de turism de a emite pachete de servicii turistice pentru achiziţionare cu vouchere de vacanţă la un preţ mai mare faţă de preţul pachetului similar de servicii achiziţionat prin alte mijloace de plată. 

(5) Constituie contravenţie şi se sancţionează cu amendă de la 5.000 lei la 10.000 lei fapta unităţilor emitente de a emite vouchere de vacanţă cu nerespectarea prevederilor art.2 alin.(2), (21) şi (22).

(6) Constatarea contravenţiilor şi aplicarea sancţiunilor se fac de către personalul cu atribuţii de control din cadrul Autorităţii Naţionale pentru Turism.
(7) Contravenţiilor prevăzute la alin.(1) - (5) le sunt aplicabile dispoziţiile Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările şi completările ulterioare.”»

Autori: deputaţi Ludovic Orban, Cristina Pocora,  Irinel Stativă şi Dumitru Chiriţă

	Pentru respectarea normelor de tehnică legislativă.

Pentru claritatea textului şi a formulării.

Se impune completarea articolului de sancţiuni cu prevederi explicite care să protejeze beneficiarii, dar şi cu sancţiuni pentru toate entitatile implicate.
Pentru claritatea formulării.
Se impune completarea articolului de sancţiuni cu prevederi explicite care să protejeze beneficiarii, dar şi cu sancţiuni pentru toate entitatile implicate.

Pentru o trimitere corectă.



	22. 
	__
	Art.II. - (1) Prin derogare de la prevederile art.2 alin.(1) din Ordonanţa de urgenţă a Guvernului nr.8/2009 privind acordarea voucherelor de vacanţă, aprobată cu modificări şi completări prin Legea nr. 94/2014, cu completările ulterioare, până la data de 31 decembrie 2014, voucherele de vacanţă sunt emise de unităţile specializate autorizate de Ministerul Finanţelor Publice, la data intrării în vigoare a prezentei ordonanţe.

(2) Voucherele de vacanţă emise în condiţiile alin.(1) au perioadă de valabilitate până la 31 decembrie 2014.
	__
	Nemodificat


	OUG nr.8/2014 şi-a produs efectele. 



	23. 
	
	Art.III. - Voucherele de vacanţă emise înainte de intrarea în vigoare a Legii nr.94/2014 pentru aprobarea Ordonanţei de urgenţă a Guvernului nr. 8/2009  privind acordarea tichetelor de vacanţă pot fi utilizate în perioada de valabilitate înscrisă pe acestea, iar decontarea contravalorii acestora se face de către unităţile emitente, în conformitate cu prevederile legale în vigoare la data emiterii.
	
	Nemodificat


	

	24. 
	__
	__
	__
	Art.II. - Prin excepţie de la prevederile art.11 din Ordonanţa de urgenţă a Guvernului nr.8/2009 privind acordarea voucherelor de vacanţă, aprobată cu modificări şi completări prin Legea nr.34/2014, cu modificările ulterioare, regiile autonome, societăţile şi companiile naţionale, precum şi societăţile reglementate de Legea societăţilor nr.31/1990, republicată, cu modificările şi completările ulterioare, la care statul sau unităţile administrativ-teritoriale sunt acţionari unici sau deţin o participaţie majoritară, pot acorda angajaţilor proprii prime sau vouchere de vacanţă, cu ocazia plecării în concediul de odihnă, în conformitate cu prevederile art.1 şi a contractului colectiv de muncă în vigoare, până la data expirării acestuia, în funcţie de sumele prevăzute în bugetele de venituri şi cheltuieli aprobate.”

Autori: deputaţi Ludovic Orban şi Cristina Pocora + membrii comisiilor

	Aceşti angajatori pot acorda prime de vacanţă sau vouchere de vacanţă, potrivit contractelor colective de muncă. 

Nu pot fi anulate prevederile din contractele colective de muncă în vigoare, negociate de angajatori şi angajaţi.
În momentul în care aceste contracte colective de muncă expiră, ele sunt renegociate sau prelungite, dar nu pot cuprinde prevederi contrare legislaţiei în vigoare. Ca atare, se va negocia acordarea de prime de vacanţă, sub formă de vouchere, potrivit art.1 şi art.11.

	25. 
	__
	__
	__
	Art.III. – În termen de 30 de zile de la data intrării în vigoare a prezentei legi, Ministerul Economiei, Comerţului şi Turismului şi Ministerul Muncii, Familiei, Protecţiei Sociale şi Persoanelor Vârstnice vor elabora şi vor supune spre aprobare Guvernului, modificarea şi completarea Hotărârii Guvernului nr.215/2009 pentru aprobarea Normelor metodologice privind acordarea tichetelor de vacanţă, în mod corespunzător modificărilor şi completărilor aduse prin prezenta lege.

Autor: deputat Dumitru Chiriţă
	Prevedere necesară, având în vedere modificările propuse prin prezentul raport.

	26. 
	__
	__
	__
	Art.IV. - Dispoziţiile art.2 alin.(2) lit.i) din Ordonanţa de urgenţă a Guvernului nr.8/2009 privind acordarea voucherelor de vacanţă, aprobată cu modificări şi completări prin Legea nr.34/2014, astfel cum au fost modificate prin prezenta lege, intră în vigoare la 30 de zile de la data publicării prezentei legi în Monitorul Oficial al României, Partea I.

Autor: deputat Dumitru Chiriţă
	Pentru a da timp unităţilor emitente să implementeze aplicarea acestor dispoziţii.

	27. 
	__
	__
	__
	Art.V. – Ordonanţa de urgenţă a Guvernului nr.8/2009 privind acordarea voucherelor de vacanţă, aprobată cu modificări şi completări prin Legea nr.94/2014, cu modificările ulterioare, precum şi cu modificările şi completările aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.

Autor: deputat Dumitru Chiriţă

	Prevedere necesară, având în vedere modificările aduse actului normativ de bază.


ANEXA NR.2

AMENDAMENTE RESPINSE

În cursul dezbaterilor, Comisiile au respins următoarele amendamente:

	Nr. crt.
	Text 

iniţial
	Amendament propus 
(autorul amendamentului)
	Motivare amendamente
	Camera decizională

	1. 
	Art.1 alin.(7)

(7) Conţinutul minim al pachetului de servicii care se poate achiziţiona prin intermediul voucherelor de vacanţă va fi stabilit prin normele de aplicare a prezentei ordonanţe de urgenţă, care vor fi aprobate prin hotărâre a Guvernului.


	(7) Conţinutul minim al pachetului de servicii care se poate achiziţiona prin intermediul voucherelor de vacanţă se stabileşte prin normele de aplicare a prezentei ordonanţe de urgenţă, care se aprobă prin hotărâre a Guvernului.

Autori: deputaţi Antal István şi Kerekes Károly

	Argumente susţinere:

Pentru corectitudinea formulării.
Argumente respingere:

Textul şi-a produs efectele şi nu este necesară modificarea lui.
	Camera
Deputaţilor

	2. 
	Art.1 alin.(9)

(9) Angajatul care beneficiază de vouchere de vacanţă nu mai beneficiază de prima de vacanţă în cursul anului fiscal sau de bilete de odihnă, acordate potrivit Legii nr. 263/2010 privind sistemul unitar de pensii publice, cu modificările şi completările ulterioare.


	(9) Angajatul care beneficiază de vouchere de vacanţă nu mai beneficiază de bilete de odihnă, acordate potrivit Legii nr.263/2010 privind sistemul unitar de pensii publice, cu modificările şi completările ulterioare.
Autor: deputat Dumitru Chiriţă
	Argumente susţinere:

Pentru a evita acordarea unor drepturi de 2 ori.
Argumente respingere:

Textul este necesar, întrucât cele două drepturi sunt reglementate prin contractele colective de muncă şi angajatorii pot acorda prime sau vouchere de vacanţă, potrivit legii.
	Camera
Deputaţilor

	3. 
	__
	Art.12. – Voucherele de vacanţă se emit pe suport de hârtie sau pe suport electronic.

Autor: deputat Dumitru Chiriţă


	Argumente susţinere:

Text necesar.
Argumente respingere:

Se regăseşte în reformularea art.1.
	Camera
Deputaţilor

	4. 
	Art.2 alin.(4)

(4) Voucherul de vacanţă are perioadă de valabilitate până la data de 31 decembrie a anului în care a fost emis.


	(4) Voucherul de vacanţă are o perioadă de valabilitate de un an de la data emiterii.

Autor: deputat Dumitru Chiriţă 
	Argumente susţinere:

Text necesar.
Argumente respingere:

Reformularea textului, aprobată de comisii, este acoperitoare, ea reglementând şi valabilitatea explicită a voucherului pe suport electronic.


	Camera
Deputaţilor

	5. 
	Art.3, alineate noi
	(11) Angajatorul împreună cu organizaţiile sindicale legal constituite şi reprezentative la nivelul unităţii sau, acolo unde nu este constituit un sindicat, cu reprezentanţii salariaţilor, stabilesc de comun acord emitentul voucherelor de vacanţă cu care vor contracta prestarea serviciilor corespunzătoare, precum şi criteriile de acordare a voucherelor de vacanţă.

Autor: deputat Dumitru Chiriţă


	Argumente susţinere:

Decizia de a acorda vouchere de vacanţă aparţine angajatorului împreună cu salariaţii reprezentaţi de sindicat, acolo unde există.
Argumente respingere:

Reformularea textului, aprobată de comisie, este acoperitoare.
	Camera
Deputaţilor

	6. 
	Art.3, alineat nou

__
	(21) Autorităţile şi instituţiile publice din sectorul bugetar vor contracta serviciile privind emiterea voucherelor de vacanţă cu emitenţii, în condiţii de transparenţă, prin licitaţie publică.

Autor: deputat Dumitru Chiriţă
	Argumente susţinere:

Prevedere necesară.
Argumente respingere:

Textul este redundant, întrucât nu există autorităţi şi instituţii publice în sectorul privat.

Textul nu este necesar. Alocarea sumelor este bugetară, iar contractarea se supune automat legislaţiei în vigoare, respectiv OUG 34/2006 privind atribuirea contractelor de achiziţie publică.


	Camera
Deputaţilor

	7. 
	(text adoptat de comisie)

Art.31. - Plafonul maxim cumulat al comisionului perceput de la angajator şi unitatea afiliată, de către  unităţile emitente, este de 1% din valoarea voucherului de vacanţă.


	Art.31 se abrogă.  

Autor: deputat Cristina Pocora
	Argumente susţinere:

Reglementarea comisionului va duce la o limitare a dezvoltarii retelei de unitati afiliate care accepta voucherele de vacanta si a angajatorilor care acorda astfel de vouchere astfel incat scopul legii (dezvoltarea turismului in Romania prin cresterea numarului de turisti care cheltuiesc vouchere in Romania) nu va fi atins.

In plus, impunerea unui plafon maxim nu ar putea putea fi realizata prin raportare la art. 135 si 53 din Constitutia Romaniei  reprezentand o reglementare nepermisa de pret intr-un domeniu care trebuie sa ramana deschis concurentei, comisioanele urmand a fi negociate si supuse jocului concurentei pe piata. 

O reglementare a unui plafon maxim ar putea duce la alinierea la acest plafon maxim ceea ce nu este de dorit.

Prin prevederea faptului ca nu se poate diminua valoarea nominala a voucherelor de vacanta sunt protejati angajatii adica turistii care se pot bucura integral de valoarea inscrisa pe voucher.

Eliminarea acestui plafon maxim al comisionului va permite pietei sa se regleze prin libera concurenta intre emitentii autorizati. Precizam ca odata permisa distributia acestui beneficiu pe carduri, nivelul mult redus al comisioanelor practicate de banci pe acest segment de activitate, va determina un nivel ridicat de concurenta rezultand intr-o eficienta maxima de cost si cea mai buna calitate a serviciilor pentru toti participantii.

Argumente respingere:

Este necesară stabilirea unui plafon maxim al comisionului.

	Camera
Deputaţilor

	8. 
	(text Senat)

2. Articolul 31 se modifică şi va avea următorul cuprins:

“Art.31. - Voucherele de vacanţă se emit numai în sistem on-line, începând cu data de 1 ianuarie 2015."
	14. La articolul I se introduce un nou punct, pct.12, cu următorul cuprins:

„12. Articolul 31 se modifică şi va avea următorul cuprins:
Art.31. – Plafonul maxim al comisionului perceput de către emitenţii de vouchere de vacanţă de la angajatori este de 1%, iar plafonul maxim perceput de la unitatea afiliată este de 1% din valoarea voucherului de vacanţă.

Autor: deputat Irinel Stativă


	Argumente susţinere:

Trebuie reglementat comisionul şi procentul perceput de la angajatori şi de la unităţile afiliate.

Argumente respingere:

Textul adoptat de comisie este acoperitor.

	Camera
Deputaţilor

	9. 
	Art.4 alin.(2)

(2) Comisionul maxim perceput de agenţiile de turism, în calitate de unităţi afiliate, nu poate depăşi 10% din valoarea pachetului de servicii oferit utilizatorilor voucherelor de vacanţă.
	(2) Plafonul maxim cumulat al comisionului perceput de către agenţiile de turism, în calitate de unităţi afiliate, de la titularul voucherelui de vacanţă şi de la structura de primire turistică, este de 10% din valoarea pachetului de servicii turistice oferit utilizatorilor voucherelor de vacanţă.”

Autor: deputat Dumitru Chiriţă 


	Argumente susţinere:

Stabilirea plafonului maxim al comisionului şi de la cine se percepe.
Argumente respingere:

Comisionul se percepe doar de la structura de turism nu şi de la angajat deoarece valoarea nominala a voucherelor nu poate fi diminuata in nici un mod.

	Camera
Deputaţilor

	10. 
	Art.4 alin.(2)

(2) Comisionul maxim perceput de agenţiile de turism, în calitate de unităţi afiliate, nu poate depăşi 10% din valoarea pachetului de servicii oferit utilizatorilor voucherelor de vacanţă.
	(2) Comisionul perceput de la structura de primire turistică de către agenţiile de turism, în calitate de unităţi afiliate, este prevăzut în contractul încheiat între agenţiile de turism şi structura de primire turistică.

Autori: deputaţi Ludovic Orban şi Cristina Pocora

	Argumente susţinere:

Pentru stabilirea comisionului perceput de către agenţiile de turism.
Argumente respingere:

Textul iniţial este acoperitor. 
	Camera
Deputaţilor

	11. 
	__
	Art.IV. - Prin derogare de la prevederile art. 8 alin.(5) din Ordonanța de urgență a Guvernului nr. 83/2014 privind salarizarea personalului plătit din fonduri publice în anul 2015, precum şi alte măsuri în domeniul cheltuielilor publice, aprobată cu modificări și completări de Legea nr.71/20015, începând cu data de 1 iulie 2015, în bugetele pe anul 2015 ale instituţiilor şi autorităţilor publice, astfel cum sunt definite la art.2 alin. (1) pct. 30 din Legea nr.500/2002, cu modificările şi completările ulterioare, şi la art.2 alin.(1) pct.39 din Legea nr.273/2006, cu modificările şi completările ulterioare, indiferent de sistemul de finanţare şi de subordonare, inclusiv activităţile finanţate integral din venituri proprii, înfiinţate pe lângă instituţiile publice, se pot prevedea sume pentru acordarea de vouchere de vacanţă personalului din cadrul acestora.

Autori: deputaţi Antal István şi Kerekes Károly


	Argumente susţinere:

Pentru anul 2015, în cazul instituțiilor publice este necesară o prevedere specială, derogatorie de la prevederile Ordonanței de urgență nr. 83/2014. 

Este posibil ca odată cu rectificarea Legii bugetului de stat să se prevadă posibilitatea acordării voucherelor de vacanță și angajaților instituțiilor publice. 

Măsura va conduce la stimularea turismului intern și va avea effect multiplicative în economie, sumele alocate voucherelor antrenând dezvoltarea unităților ce activează în domeniul turismului, acestea la rândul lor alimentând bugetul de stat cu impozite și taxe.

Argumente respingere:

Pentru anul 2015, nu pot fi prevăzute sume pentru acordarea de vouchere de vacanţă. Iniţiatorii amendamentului nu au identificat sursele financiare necesare acoperirii cheltuielilor ocazionate de aplicarea acestor prevederi.
	Camera
Deputaţilor

